Årsberetning for styret 2023 – Fermate Vokal

2023 har vært et normalår når det gjelder fysisk deltakelse, og vi har heldigvis kunnet samles til øvelser, konserter og seminar igjen. Vi har hatt omtrent 20 øvelser hvert semester.

Koret har dette året opplevd at noen medlemmer har sluttet, enkelte etter lengre permisjoner, men medlemsmassen har vært stabil med jevn fordeling på stemmegruppene.

**Styret**

Styret har i perioden hatt følgende sammensetning:

* Leder: Irene Hagen Stoveland
* Nestleder/sekretær: Signe Grønli Ruud
* Kasserer: Are Berg
* MoRu (Musikk- og Repertoarutvalget): Natasha Nakarada og Odd Hamnøy

**Styremøter**

Styret har i 2022 avholdt fem ordinære styremøte og to korte styremøter, hvorav et digitalt, for å planlegge seminar og konsert. De viktigste sakene har vært:

* Oppfølging av årshjulet
* Planlegging av seminar
* Repertoar til ulike konserter og arrangementer
* Deltakelse på korarrangement og konserter
* Arrangere konsert i Lillestrøm kirke og på Frogner misjonshus.
* Økonomi

**Dirigent**

Anna Sandvik har vært korets dirigent dette året. Hun startet i januar 2022 og har vært meget engasjert og inspirert oss musikalsk. Anna har også hjulpet koret med sangteknikk som har vært med på å heve korets musikalske formidling til publikum.

Vi har hatt en dyktig vikar ved to øvelser, Olena Diachenko. Hun deltok også som instruktør på seminaret.

**Aktiviteter i perioden**

Det vises til MoRus årsrapport.

**Tilbakeblikk på 2023**

Vi har hatt alle øvelsene på Frogner Misjonssenter, vårt faste øvelseslokale.

Vi har arrangert høstkonsert i Lillestrøm kirke sammen med KvartetQuartet og julekonsert med allsang på Frogner misjonssenter. Begge konsertene ble vellykkede, og vi fikk gode tilbakemeldinger fra publikum.

Vi har i tillegg deltatt på «Nordisk allsang» på Blaker skanse, kirkekonsert i Lillestrøm kirke i forbindelse med «Byfesten» og lyskonsert i Frogner kirke før jul.

18. november var vi øvingskor for ukrainske dirigenter i regi av Akershus musikkråd. Dette arrangementet stod ikke på vårt årshjul, men det ble en vellykket musikalsk opplevelse for koret.

Årets korseminar ble som i fjor avholdt på Sanner hotell. Det ble vellykket både faglig og sosialt. Vi avholdt også et kort uformelt medlemsmøte der vi snakket om veien videre for koret.

Medlemmene har sendt inn mange gode forslag til repertoar til MoRu, og flere av sangene har koret sunget.

Det er jevnlig sendt ut noter, lydfiler og e-post til kormedlemmene, samt gitt informasjon på appen Spond.

Øvelsestidspunktet har vært fra kl. 19.00 – 21.15 mandager.

Februar 2024

For styret Irene Hagen Stoveland